וייבן לואיס סולומון

וייבן לואיס סולומון ( בגרמנית: Vaiben Louis Solomon ; 13 במאי 1853 – 20 באוקטובר 1908) היה פוליטיקאי יהודי אוסטרלי, ראש הממשלה ה-21 של אוסטרליה הדרומית וחבר בפרלמנט הראשון של חבר העמים של אוסטרליה.

בדרך כלל נודע בשמו המלא כדי להבדיל אותו מדודו, וייבן סולומון (1802 – 21 ביוני 1860), שהועבר עם אחיו עמנואל סולומון לניו סאות' ויילס בשנת 1818 בגין גנבה (אוסטרליה הייתה מושבת עונשין) והפך לחוואי העשיר של הורנינגסי פארק .

== היסטוריה ==
סולומון נולד באדלייד, דרום אוסטרליה למשפחה יהודית. אביו, יהודה מוס סולומון, היה חבר המועצה המחוקקת הדרום אוסטרלית וראש עיריית אדלייד משנת 1869 עד 1870. סולומון רכש את השכלתו במוסד החינוך של אדלייד<ref></ref> ובהמשך במכללת סקוטש במלבורן<ref></ref>. לאחר מכן הוא חזר לאדלייד, שם עבד במחסן של דונלדסון, אנדרוס ושארלנד. בהמשך החל לעבוד בחנות Nimble Ninepence של בני דודיו בקפונדה <ref> The name comes from the proverb "Better a nimble ninepence than a lazy shilling", analogous to "Small Profits and Quick Returns"</ref>. לאחר מכן הוא שב לאדלייד, שם עבד בבורסה<ref name="compass"></ref>.

ווייבן רצה להתחתן עם מרי אן וויגזל (<span style="white-space:nowrap;">יוני 1856</span> – 7 בינואר 1885) אך אביו התנגד ואסר עליו להינשא לה משום שהייתה גויה. התנגדותו הייתה כה עזה כדי פרסום הודעה חריפה על כך בעיתון<ref> Interesting that Vaiben was able to publish a riposte in the same column</ref>. בשנת 1873 עזב סולומון (אולי נשלח על ידי אביו) אל הטריטוריה הצפונית, שם הפך לעורך העיתון "נורת'רן טריטורי טיימס" כמו גם היה בעלים של אחזקות כרייה וסחר מצליחות. הוא עזר לנהל את חנות דרווין של אחיו מוס<ref>Moss Judah Solomon (1843–1933)</ref><ref></ref>, עד שפתח חנות משלו בשם "סלומון אמפוריום" אשר פרחה בזמן החנות של אחיו ירדה במכירותיה. בשנת 1877 הוא החל לנהל מכירות פומביות, והייתה לו שותפות עסקית עם פרדריק פרסי סטיבנס והרברט הנרי אדקוק בשנת 1878. ב־6 בדצמבר 1880, שלושה חודשים לאחר מות אביו, התחתן סולומון עם מרי אן וויגזל, שהייתה אז מרי אן ברידגלנד, אלמנה עם ילד קטן. היא נפטרה כארבע שנים לאחר מכן ובינתיים הולידה בת לסולומון. שני ילדיה נלקחו לאדלייד שם טופלו על ידי קרובי משפחה.

סולומון הפך בינתיים לדמות בולטת בטריטוריה הצפונית, שם זכה לכינוי "סולומון השחור" מהתקופה בה, בהעז, צבע את עצמו בשחור והלך עירום ברחובות פלמרסטון (לימים העיר דרווין). הוא מילא תפקיד מרכזי בהקמת המועצה העירונית הראשונה של פלמרסטון בשנת 1874 ושימש כיושב הראש שלה. הוא הקים חברת בנייה שהפכה משגשגת למדי, ובנה לעצמו בית מגורים באספלנדה שהיה הגדול ביותר בעיירה. באפריל 1890 סולומון נבחר יחד ג'ון לנגדון פרסונס לבית המחוקקים של אוסטרליה הדרומית כחברי ההשבעה של מחוז הבחירה של הטריטוריה הצפונית (אז חלק מאוסטרליה הדרומית) בזכות קמפיין שדגל במדיניות אוסטרליה הלבנה.

קשיים כלכליים הביאו להתפטרותו במרץ 1891, אך בוחריו החזירו אותו ובחרו בו שוב בבחירות העוקבות<ref></ref>. הוא שימש כמצליף ממשלתי ובשנת 1899 הפך למנהיג האופוזיציה. כשממשלת צ'ארלס קינגסטון התפרקה בעקבות הצעתו של קינגסטון להרחיב את זכות הבחירה לכל בעלי הבית ונשותיהם, התמנה סולומון לראש הממשלה דרום אוסטרליה וגזברה למשך שבוע אחד, 1-8 בדצמבר 1899. תמורות פוליטיות נוספות הובילו את מנהיג האופוזיציה החדש, פרדריק הולדר , לזכות בראשות הממשלה ולהעניק לסלומון את הכינוי "Sudden Solomon"<ref></ref>.ווייבן לואי סולומון בוועידה הפדרלית באוסטרליה מהשנים 1897–1898.
סולומון היה חבר ועידת הפדרציה האוסטרלית בשנת 1897 וחתם על האמנה שכוננה את החוקה האוסטרלית בשנים 98–1897. בשנת 1901 נבחר לפרלמנט הפדרלי האוסטרלי כחבר מפלגת הסחר החופשי והליברלי של אוסטרליה מטעם מחוז הבחירה היחיד של דרום אוסטרליה. סולומון עמד ללא הצלחה במחוז בות'בי בבחירות 1903 לפני שחזר לבית האספה של דרום אוסטרליה בשנת 1905 כחבר הטריטוריה הצפונית. הוא התמנה לתפקיד סגן ראש האופוזיציה ונשא בתואר זה עד שמת מסרטן ב-1908.

סולומון היה גם ראש הממשלה היחיד היהודי בדרום אוסטרליה וגם ראש הממשלה בעל הכהונה הקצרה ביותר.

== הוקרה ==
"סולומון האנדרדס" באוסטרליה הדרומית וחטיבת הבחירות של סולומון בטריטוריה הצפונית נקראים על שמו.

== משפחה ==
וייבן סולומון התחתן עם האלמנה מרי אן ברידגלנד (לבית וויגזל) ב־6 בדצמבר 1880 בדרווין. הוא התחתן שוב, עם אליס כהן (19 במאי 1954) מריצ'מונד, ויקטוריה ב-22 ביולי 1896, והתגוררו באדלייד<ref>Beryl, Robe Terrace Medindie</ref>.

ילדיו היו:
*מרי דנקס סולומון (10 בספטמבר 1881 – 1 ביוני 1952) ילידת דרווין, נישאה לאיש הפיננסים דייוויד ליאון אברהם (24 באפריל 1944) ב־16 בספטמבר 1903. בשנת 1894 היא זכתה במדליית האגודה ההומאנית המלכותית<ref></ref>.
*ווייבן לואיס "ווייב" סולומון (31 במאי 1897) נישא לקלריבל "קלייר" מיטשל ב־31 במרץ 1931. הוא התחנך במכללת סנט פיטר ואז במכללת ווסלי, מלבורן. הוא זכה לתהילה מסוימת ככותב הומוריסטי בשם העת "וויבן לואיס", והוזמן על ידי יו וורד, בעל הזכויות על הפארסה "Tons of Money", לכתוב לה גרסת מחזמר. היא עלתה בתיאטרון הנסיכה במלבורן וזכתה להצלחה<ref></ref>. בהמשך התמקצע כרואה חשבון.
*אסתר סולומון (6 באפריל 1900 – 27 בינואר 1991) נישאה לרופא השיניים חיים ג'ון "בוי" ליפמן (11 בינואר 1889 – 16 במרץ 1960) ב־9 באפריל 1919; היא התחתנה בפעם השנייה, להרולד קוק. נישואיה השלישיים היו לסר רולנד אליס "ראול" ג'ייקובס (28 בפברואר 1891 – 28 ביוני 1981) ב־30 בנובמבר 1970. אסתר הייתה האישה הראשונה שנבחרה למועצת העיר אדלייד וכיהנה שתי כהונות כסגנית ראש העיר.
*אליזבת לורה "בטי" סולומון (1908 – בערך 2007) התחתנה עם אריק ב. פינסטר ב-15 ביולי 1930.

הוא אימץ את בנה של מרי אן, הארי וולטר ברידגלנד (31 במאי 1879 – 17 באוקטובר 1947), שכינה זמן מה את עצמו הארי וולטר סולומון או סולומון-ברידגלנד, אך בשנת 1903 התנער ממנו<ref></ref>. הארי היה שחיין מקצועי, כמו גם בנו וולטר לואיס ברידגלנד (23 במרץ 1908 – 30 ביולי 1987), הלורד ראש העיר של אדלייד בין השנים 1966–1968.
== קישורים חיצוניים ==

* [https://web.archive.org/web/20160304191023/https://www2.parliament.sa.gov.au/formermembers/Detail.aspx?pid=3937 פרופיל הפרלמנט]
*[http://www.adb.online.anu.edu.au/biogs/A120014b.htm מילון הביוגרפיה האוסטרלי]

== הערות שוליים ==

קטגוריה:פוליטיקאים יהודים אוסטרלים
קטגוריה:ילידי 1853
קטגוריה:נפטרים ב-1908